text: Tyv ville sætte ild til butik
  09 juni 2010 kl. 06.47
  En tyv stjal i nat golfudstyr for et større beløb i en butik i Henne nord for Varde.
  Tyven medbragte en dunk med brandbar væske, som vedkommende hældte ud i en del af butikken. Væsken blev dog ikke antændt.
  Tyven har formentlig været ude på at slette sine spor ved at sætte ild til butikken, men gerningsmanden er muligvis blevet forstyrret i sit forehavende.
  Lokalpolitiet i Varde går i dag i gang med at undersøge sagen.
  